**Представено от Мирослав Владимиров Ценов, уведомление за инвестиционно предложение (ИП) за: «Изграждане на логистичен център за търговия с климатици и компонентите за тях», в поземлен имот с идентификатор 12259.734.63, м. "Гладно поле", землище гр. Враца, общ. Враца, обл. Враца,**

Във връзка с внесено в РИОСВ- Враца уведомление от Мирослав Владимиров Ценов за инвестиционно предложение (ИП) за: «Изграждане на логистичен център за търговия с климатици и компонентите за тях», в поземлен имот с идентификатор 12259.734.63, м. "Гладно поле", землище гр. Враца, общ. Враца, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 - Предвижда се Изграждане на логистичен център за търговия с климатици и компонентите за тях.

 - ИП е свързано с промяна предназначението на земеделска земя за неземеделски цели.

 - ИП предвижда промяна предназначението на замеделска територия в урбанизирана територия (производствена зона) и изграждане на едноетажна сграда за търговски и рекламен офис и складова част.

 - В имотът, в района на сградата ще бъдат обособени 10 бр. прилежащи паркоместа.

 - Вода за питейни нужди по време на изграждане на настоящото инвестиционно предложение - бутилирана минерална вода.

 - За реализацията на настоящото ИП - захранването с питейна вода и ел. захранването ще се ползват от селищната мрежа.

 - Отпадъчните води ще се отвеждат в локално пречиствателно съоръжение за отпадъчни води (ЛПСОВ) и от там във водоплътна изгребна яма, която периодично ще се почиства oт специализирана лицензирана фирма.

 - Генерираните отпадъци (битови и строителни) ще бъдат третирани съгласно изискванията на Закона за управление на отпадъците (ЗУО).

 - Имотът ще бъде заграден с прозирна ограда.

 - Достъп до имота-по съществуващ път. Няма необходимост от изграждане на нова пътна инфраструктура. Ще се използва съществуващата.

 По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 10, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца (вх. № ОВОС-ЕО-157-(4) от 10.05.2024г.) становище на Басейнова дирекция “Дунавски район” (копие от което се предоставя за съобразяване):

 - Реализирането на инвестиционното предложение е *допустимо*:

 - Допустимо *спрямо* ПУРБ 2016-2021 г. в Дунавски район, при спазване па мерките посочени в т. 1.1.2. от настоящото становище.

 - Допустимо *спрямо* ПУРН 2022-2027 г. в Дунавски район.

 - Имот 12259.734.63 по KKKP на гр. Враца, не попада в Райони със значителен потенциален риск от наводнения (P3IIPН).

 - Реализацията на горепосоченото ИП *няма да окаже* *значително въздействие* върху водите и водните екосистеми и е допустимо спрямо ПУРБ и ПУРН в Дунавски район, при спазване на мерките посочени в т. 1 и законовите изисквания посочени в т. 2 на настоящото становище.

 - Към настоящия момент имотът обект на ИП *не попада* в:

 - Санитарно-охранителна зона (СОЗ) учредена по реда на *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди* (Наредба №3 от 16 октомври 2000 г.).

 - Буферни зони около съоръжения за питейно водоснабдяване без определени СОЗ, зa които е необходимо спазване на ограничения съгласно Приложение №1 към Национален каталог от мерки към ПУРБ.

 ***IІ. По отношение на изискванията на чл.31 от Закона за биологичното разнообразие (ЗБР):***

 След направената справка се установи, че п.и. с идентификатор 12259.734.63 по КК на гр. Враца, предмет на ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

 Най-близо разположените защитени зони, на 2,400 км, са: BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.) и BG0002053 "Врачански Балкан" за опазване на дивите птици, обявена със Заповед № РД-801/2008г на министъра на околната среда и водите (обн. ДВ, бр. 105/2008 г.).

 Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

 **ІІІ. По отношение на изискванията на Закона за водите (ЗВ):**

 При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

 *Копие от писмото е изпратено до: Община Враца, обл. Враца, БДДР*

 /отговорено от РИОСВ-Враца на 10.05.2024г./